Peter Joseph Jugis

**Peter Joseph Jugis** (født 3. mars 1957 i Charlotte i Nord-Carolina i USA) er en amerikansk katolsk prelat og emeritert biskop av Charlotte.

## Liv og virke
### Bakgrunn
Peter J. Jugis studerte ved University of North Carolina i Charlotte, hvor han oppnådde en *Bachelor of Business Administration*-grad i 1979. Etter å ha bestemt seg for å gå inn i presteskapet, ble Jugis sendt til Roma i 1979 for å bo ved Pontifical North American College. Han ble tildelt en Bachelor of Sacred Theology-grad fra Det pavelige gregorianske universitet i Roma i 1982.

### Prest
Jugis ble presteviet 12. juni 1983 av pave Johannes Paul II i Peterskirken, som en av en rekke seminarister ved Romas Pontifical North American College.
### Biskop av Charlotte
Den 1. august 2003 utnevnte pave Johannes Paul II ham til biskop av Charlotte. Han ble bispeviet den 24. oktober 2003 av erkebiskopen av Atlanta, John Francis Donoghue; medkonsekrerende var biskop Francis Joseph Gossman av Raleigh og den emeriterte biskop av Charlotte, William G. Curlin.

Før det amerikanske presidentvalget i 2004 sa biskop Jugis at katolske politikere som støtter abortrettigheter for kvinner bør nektes nattverd med mindre de offentlig trekker tilbake sine synspunkter.

I 2005, etter publikasjonen av ''Missale Romanum, editio typica tertia'', dens påfølgende engelske oversettelse, og den ledsagende Generalinstruksjon, og indtruksjonen *Redemptionis Sacramentum*, utstedte Jugis liturgiske retningslinjer for bispedømmet Charlotte. I 2006 minnet han presteskapet om at de kunne foreta fotvasken (*mandatum*) på Skjærtorsdag bare på mannlige sognebarn.

I 2009 støttet biskop Jugis en endring av Nord-Carolinas konstitusjon som forbød samkjønnede ekteskap. Den 23. april 2015 forbød Jugis *New Ways Ministry*-medgrunnlegger søster Jeannine Gramick fra å tale i *St. Peter Catholic Church* i Charlotte. En talsperson for bispedømmet sa at bispedømmet avlyste Gramicks opptreden fordi Gramick motsatte seg katolske læresetninger om menneskelig seksualitet.

I april 2018 avga biskop Jugis og biskop Luis R. Zarama av Raleigh en felles uttalelse som ba om reform av føderale immigrasjonslover, og bekreftet behovet for medfølelse og rettferdighet overfor papirløse innvandrere.

I desember 2023 kunngjorde Jugis at Vatikanet hadde approbert bruken av den tridentinske messeliturgi i fire menigheter i bispedømme for de påfølgende to år.

Pave Frans innvilget den 9. april 2024 den da 67 år gamle biskop Peter J. Jugis' tidlige avskjedssøknad. En kronisk nyrelidelse reduserte hans yteevne i et bispedømme med store avstander, og bispeembedets lange seremonier.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Biskop Michael Joseph Begley (1909-2002) *1972
* Erkebiskop John Francis Donoghue (1928-2011) *1984
* Biskop *Peter Joseph Jugis* (1957- ) *2003

## Referanser